การฝังยาคุมกำเนิด และปจด.มาแทบจะทั้งเดือน แบบมาอาทิตย์ละ2-3วัน แบบนี้ทุกอาทิตย์ มีผลอะไรไหมคะ ควรเปลี่ยนวิธีคุมกำเนิดไหมคะ
สวัสดีค่ะ aprang ผลข้างเคียงของยาฝังคุมกำเนิดนั้น อาจทำให้มีเลือดออกแบบกะปริดกะปรอย หรืออาจทำให้มีเลือดออกบ่อยๆ ออกปริมาณมาก หรือเลือดออกติดต่อกันนานได้ หรือก็อาจทำให้ประจำเดือนขาดหายไปก็ได้ค่ะดังนั้น การที่มีเลือดออกมาสัปดาห์ละ 2-3 วันมาตลอดทั้งเดือน ก็ถือเป็นผลช้างเคียงที่เกิดจากยาฝังคุมกำเนิดได้ แต่การที่เลือดออกบ่อยเกินไป อาจส่งผลทำให้เกิดภาวะโลหิตจางได้ค่ะ ดังนั้นควรไปพบสูติ-นรีแพทย์ เพื่อพิจารณารับยาฮอร์โมนเสริม ซึ่งแพทย์อาจเป็นฮอร์โมนเอสโตรเจน หรือยาเม็ดคุมกำเนิดชนิดฮอร์โมนรวมให้ทานควบคู่ไปด้วย แล้วประเมินอาการอีกครั้ง หากเลือดหยุดไหล ก็จะให้หยุดทานยาไป แต่หากยังคงมีเลือดออกบ่อยๆ อีก ก็อาจพิจารณาถอดยาฝังคุมกำเนิดออกค่ะ